**НЕ Е РАБОТА НА ЗАКОНОДАТЕЛЯ ДА ОПРЕДЕЛЯ РАЗМЕРА НА МИНИМАЛНАТА РАБОТНА ЗАПЛАТА**

По повод предстоящото пленарно заседание на Народното събрание, на което се очаква гласуване на второ четене на Законопроект на изменение и допълнение на Кодекса на труда 48-254-01-27, Българска стопанска камара **апелира за разум и отхвърляне на Законопроекта!**

**Предлаганият законопроект:**

**1. Противоречи на изискванията на** [Директива 2022/2041 относно адекватните минимални работни заплати](https://eur-lex.europa.eu/legal-content/BG/TXT/PDF/?uri=CELEX:32022L2041&from=BG)**, тъй като:**

• изключва социалните партньори от процедурата за избор и прилагане на критерии за определяне на равнището на МРЗ;

• изключва социалните партньори от процедурата за избор и прилагане на ориентировъчните референтни стойности за оценка на адекватността на законоустановените минимални работни заплати.

**2. Ерозира ролята на социалните партньори по ключов за тях въпрос.**

**3. Напълно елиминира всички останали национални критерии, които следва да се дефинират по смисъла на чл. 5 от Директивата, както и по смисъла на Конвенция 131 на МОТ.**

Автоматичното увеличаване на МРЗ на база на увеличението на средната работна заплата, в дългосрочен план ще доведе до увеличаване на сивия сектор, доколкото се **губи връзката с икономическите реалности и производителността на труда.**

Налице са **съществени регионални различия**, както и различия между отделните сектори **– необосновано увеличаване на МРЗ ще затрудни допълнително предприятията в райони, в които равнищата на заплащане като цяло са ниски. Затова са необходими критерии, които да отчитат различни фактори – както икономически, така и социални.**


**Определянето размера на МРЗ трябва да се основава на критериите, заложени в Директивата и Конвенция № 131 на МОТ за определяне на минималната работна заплата. Механизмът трябва да бъде договорен от работодатели, синдикати и държава, чрез механизмите на тристранното сътрудничество. Няма и няма как да има изискване на европейска директива за съотношение на МРЗ като 50 % от СРС, доколкото ЕС няма компетентност в областта на заплащането на труда! Припомняме също, че** [**средното съотношение на МРЗ към СРЗ за 22 държави членки на ЕС, прилагащи МРЗ в предишни години не надвишава 41 %**](https://aobe.bg/%D0%BF%D0%BE%D0%B7%D0%B8%D1%86%D0%B8%D1%8F-%D0%BD%D0%B0-%D0%B0%D0%BE%D0%B1%D1%80-%D0%BF%D0%BE-%D0%BF%D1%80%D0%BE%D0%B5%D0%BA%D1%82%D0%B0-%D0%BD%D0%B0-%D1%81%D0%BF%D0%BE%D1%80%D0%B0%D0%B7%D1%83%D0%BC/)**.**


**Българската стопанска камара заявява готовността си да инициира разговори със службите на Европейската комисия и Международната организация на труда в случай на реализиране на тази или подобни законодателни инициативи, които тотално подменят целите и духа на директивата и международните стандарти в областта, подкопават и обезсмислят социалния диалог.**

**Средна работна заплата за страната, разпределена по области[[1]](#footnote-1)**




**Съотношение на минимална работна заплата и средната работна заплата по области, съгласно предложението на н.п. Корнелия Нинова и група народни представители ( 850 лв. МРЗ с добавен 12 % клас прослужено време)**





**СРС за страната, разпределена по икономически дейности[[2]](#footnote-2)**

**Съотношение на минимална работна заплата и средната работна заплата по икономически дейности, съгласно предложението на н.п. Корнелия Нинова и група народни представители (850 лв. МРЗ с добавен 12 % клас прослужено време)**



700

1. По данни на НСИ за м. септември 2022 г., обработка на Българска стопанска камара [↑](#footnote-ref-1)
2. По данни на НСИ за м. септември 2022 г., обработка на Българска стопанска камара [↑](#footnote-ref-2)